CELEX: 62010FN0046
Language: hu
Date: 2010-06-16 00:00:00
Title: F-46/10. sz. ügy: 2010. június 16-án benyújtott kereset — AD kontra Bizottság

11.9.2010   
            
            
               HU
            
            
               Az Európai Unió Hivatalos Lapja
            
            
               C 246/41
            
         2010. június 16-án benyújtott kereset — AD kontra Bizottság
   (F-46/10. sz. ügy)
   ()
   2010/C 246/72
   Az eljárás nyelve: francia
   
      Felek
   
   
      Felperes: AD (Brüsszel, Belgium) (képviselő: E. Boigelot ügyvéd)
   
      Alperes: az Európai Bizottság
   
      A jogvita tárgya és leírása
   
   A felperestől a háztartási támogatást megtagadó határozat megsemmisítése iránti kereset.
   
      Kereseti kérelmek
   
   
               —
            
            
               A Közszolgálati Törvényszék semmisítse meg a Személyi Juttatásokat Kezelő és Kifizető Hivatal 2009. november 13-i, a személyzeti szabályzat VII. melléklete 1. cikkének (2) bekezdésében előírt háztartási támogatást a felperes részére nem biztosító határozatát;
            
         
               —
            
            
               a Közszolgálati Törvényszék mindenképpen semmisítse meg a Személyi Juttatásokat Kezelő és Kifizető Hivatal 2009. szeptember 9-i, a személyzeti szabályzat VII. melléklete 1. cikkének (2) bekezdésében előírt háztartási támogatást a felperes részére nem biztosító határozatát, amennyiben e „határozat” sérelmet okozó aktusnak minősül;
            
         
               —
            
            
               másodlagosan, amennyiben a Közszolgálati Törvényszék úgy véli, hogy a személyzeti szabályzat VII. melléklete 1. cikkének (2) bekezdése lehetővé teszi a kinevezésre jogosult hatóság számára, hogy megtagadja a felperestől a háztartási támogatást, miközben az ő és élettársa számára lehetetlen házasságot kötni, mivel az élettársa nemzeti joga nem tolerálja a nemi irányultságukat, a Közszolgálati Törvényszék állapítsa meg a személyzeti szabályzat VII. melléklete 1. cikke (2) bekezdése c) pontja iv. alpontjának jogellenességét annyiban, amennyiben az valamely tagállam jogrendszerére hivatkozik a házasságkötés lehetőségének mérlegeléséhez, és ebből következően e feltétel jelen esetre való alkalmazásának elmaradását;
            
         
               —
            
            
               a Közszolgálati Törvényszék a Bizottságot kötelezze a költségek viselésére.